Lav et referat af nedenstående tekst:

Tekst:
- Det er slet ikke aflyst. Sådan lyder det fra vognmand Kim H. Simonsen fra Brovst. Mandag morgen klokken halv seks gasser han op for lastbilen og kører i aktion et sted omkring Aalborg. - Vi har jo selv ansøgt om tilladelser. Og vi har ytringsfrihed i Danmark. Hvis du må demonstrere på Christiansborg, så må vi også lave en demonstration, lyder det fra vognmanden. Tidligere i dag lød det ellers fra den styregruppe, der stod bag blokaden, den såkaldte vejskatskomitee, at den var afblæst. - Vi kan ikke lave den demonstration, der var tiltænkt. Hvis der bliver noget, så er det ikke noget, vi har med at gøre, lyder det fra Rasmus Haubjerg Jørgensen, der er medejer af HV-Transport A/S, og som var medlem af den nu nedlagte vejskatskomitee. Forvirrende aflysning Det var ellers meningen, at store dele af vejnettet i hele landet skulle blokeres i protest mod den vejskat, som vognmændene bliver pålagt i 2025 . - Det er dybt skuffende, at vi ikke får lov at demonstrere. Men politiet har vurderet, at det er til for stor gene for offentligheden, siger Rasmus Haubjerg Jørgensen. Direkte adspurgt, om han så mener, at alle vognmænd ikke kører i aktion, lyder det: - Jeg tror, der kommer til at ske noget. Og det lader til, at han har ret. Ifølge vognmand Kim H. Simonsen fra Brovst, bliver han ikke den eneste, der er ude og lave protest mandag morgen. - Vi er mange. Rigtig mange. Vognmændene, der står bag, har fuldstændig styr på, hvor vi skal være. Han håber, at det får politikerne til at reagere. - Den store hurdle i det her er, at den regning, vi får, ryger videre til forbrugerne. Det folk køber i supermarkederne kommer til at stige, siger han.

Referat:
Den store blokade, der var bebudet til mandag, er afblæst. Men alligevel er der nordjyske vognmænd, som kører i aktion.